钦定古今图书集成/历象汇编/庶征典/第034卷 > 《回回历》 > 天地显象
## 钦定古今图书集成/历象汇编/庶征典/第034卷 > 《回回历》 > 天地显象

天上所显之象，有地下所应之事，如地震山移等事。
火星在年命并四季朔望命宫第十宫，主天上有红
云如火并彗星。若十宫是风局，则事愈重。又看水星
与火星相会或冲，则尤重。若火与太阴恶照亦重。若
火星在上升时，则彗星显大。

土星在年命并四季朔望命宫第四宫，主天色黑暗
地震。若四宫是土局，则事愈重。若土与水星相会或
冲，则愈重。若太阴与土星恶照亦重。若土星在上升
时，则天暗地震甚重。

“若诸命宫第四宫是土局”，有凶星照，无吉星照，则地
震火灾，地中发矿，有太阴在此，天暗地震。

若诸命宫第十宫，是风局，有火土在，又太阴在此，与
恶星恶照，则彗如火，流星多。

“第四宫是土局，有恶星恶照，有太阴在此，天暗地震。